據講喺18世紀嗰陣時，廣東地區唔係好開發到煤炭，搞到廣東人唔理係煮嘢食定係煉鐵都要齋用柴嚟生火。於是廣東人就焗住慳住啲咁去用火，響煮餸嗰陣唔敢大炒大煎，改做用慢火煲湯煲粥－就出咗老火湯呢味嘢。老火湯通常係攞個煲將啲菜、肉、生果、或者藥材慢火煲成幾粒鐘整出嚟，好有營養，重有護膚、護心、明目、降膽固醇同健骨嘅效用。